cyanic-selkie/wikianc huggingface dataset:
থাইরিস্টর
কিছু সূত্রে সিলিকন কন্ট্রোল রেকটিফায়ার এবং থাইরিস্টরকে সমার্থক হিসাবে সজ্ঞায়িত করা হয়েছে। অন্য সূত্রে থাইরিস্টরকে আরো বিশেষভাবে গঠিত যন্ত্র হিসাবে উল্লেখ করা হয়, যেখানে দেখানো হয়েছে এন-টাইপ এবং পি-টাইপ এর অন্তত আলাদা আলাদা চারটি স্তর আছে। ১৯৫৬ সালে প্রথম থাইরিস্টর যন্ত্র বাণিজ্যিকভাবে উন্মুক্ত করা হয়েছিল। কারণ থাইরিস্টর ছোট যন্ত্রের সাথে অপেক্ষাকৃত বেশি পরিমাণে তড়িৎ শক্তি এবং বিভব নিয়ন্ত্রণ করতে পারে। এটির ব্যবহার বিস্তৃত পরিসরে পাওয়া যায়, যেমন - বৈদ্যুতিক শক্তি নিয়ন্ত্রণে, বাতিতে আলোর পরিমাণ কমাতে এবং বৈদ্যুতিক মোটরের গতি নিয়ন্ত্রণ থেকে উচ্চ বিভবের একমুখী তড়িৎ প্রবাহ সঞ্চালনে। থাইরিস্টর ব্যবহার করা যেতে পারে তড়িৎ শক্তি সুইচিং বর্তনী, রীলে প্রতিস্থাপন বর্তনী, ইনভার্টার বর্তনী, অসিলেটর বর্তনী, স্তর নির্দেশক বর্তনী, চপার বর্তনী, আলো কমানোর বর্তনী, সল্প খরচের সময় বর্তনী, যুক্তিমূলক বর্তনী, গতি নিয়ন্ত্রণের বর্তনী, দশা নিয়ন্ত্রণের বর্তনী ইত্যাদি ক্ষেত্রে। মূলত, থাইরিস্টরের উপর নির্ভর করা হয় শুধুমাত্র বিপরীতমুখী তড়িৎ প্রবাহ বন্ধ করতে। এটির গেট সিগনাল নিয়ন্ত্রণ করে নতুন ধরনের যন্ত্র চালু এবং বন্ধ করা যায়। পরবর্তীতে এটি গেট টার্ন-অফ থাইরিস্টর বা জিটিও নামে পরিচিত হয়। থাইরিস্টর ট্রানজিস্টরের মত সমানুপাতিক যন্ত্র নয়। অন্য কথায়, একটি থাইরিস্টর শুধুমাত্র সম্পূর্ণ চালু বা বন্ধ হতে পারে, যেখানে একটি ট্রানজিস্টর চালু এবং বন্ধ অবস্থার মাঝামাঝি অবস্থান করতে পারে। অ্যানালগ বিবর্ধক হিসাবে থাইরিস্টর অনুপযুক্ত, কিন্তু এটি সুইচ হিসাবে বেশ প্রয়োজনীয়।
ভূমিকা
থাইরিস্টর চার স্তর, তিন প্রান্ত বিশিষ্ট অর্ধপরিবাহী যন্ত্র। এটির প্রত্যেক স্তরে এন-টাইপ অথবা পি-টাইপ উপাদান পরপর রাখা হয়, উদাহরণত: পি-এন-পি-এন। প্রধান প্রান্তসমূহ ধনাত্মক (অ্যানোড) এবং ঋণাত্মক (ক্যাথোড) নামে পরিচিত, যা চারটি স্তরের আড়াআড়িতে থাকে। নিয়ন্ত্রণের প্রান্তকে গেট বলা হয়, এটি ঋণাত্মক (ক্যাথোড) প্রান্তের কাছে পি-টাইপ উপাদানের সাথে সংযুক্ত করা হয়। শক্তভাবে সংযুক্ত দুইটি বাইপোলার জাংশন ট্রানজিস্টর দিয়ে থাইরিস্টরের কার্যপ্রণালী বুঝানো যেতে পারে।
থাম্ব|মধ্য|৬০০পিক্সেল|বাহ্যিক ও ইলেকট্রনিক স্তরের গঠন এবং থাইরিস্টরের প্রতীক।
থাইরিস্টরের তিনটি অবস্থা আছে:
গেট প্রান্তের কাজ
যখন ঋণাত্মক (ক্যাথোড) প্রান্তের তুলনায় ধনাত্মক (অ্যানোড) প্রান্তে প্রয়োজন মত ধনাত্মক বিভব (VAK) প্রদান করা হয়, তখন গেট এ কোনো বিভব প্রয়োগ করা হয় না। যখন সংযোগ J2 বিপরীত বায়াস প্রাপ্ত হয়, তখন সংযোগ J1 এবং J3 সম্মুখ বায়াস পাবে। যদি J2 বিপরীত বায়াস প্রাপ্ত হয়, তাহলে এটি পরিচালিত হবে না (বন্ধ অবস্থা)। এখন যদি থাইরিস্টরের ভাঙ্গন বিভব (VBO) পর্যন্ত থাইরিস্টর বিভব (VAK) বৃদ্ধি করা হয়, তখন J2 স্থান গ্রহণ করবে এবং থাইরিস্টরটি পরিচালিত হতে শুরু করবে (চালু অবস্থা)। যদি ঋণাত্মক (ক্যাথোড) প্রান্তের তুলনায় গেট প্রান্তে ধনাত্মক বিভব (VG) প্রদান করা হয়, তখন সংযোগ J2 এর ভাঙ্গন মান VAK এর নিচে নামবে। গেট প্রান্তে উপযুক্ত মানের বিভব (VG) প্রদান করলে থাইরিস্টরটি দ্রুত চালু অবস্থায় যেতে পারে। একবার সংযোগ ভাঙ্গলে থাইরিস্টরে অবিরত ভাবে তড়িৎ প্রবাহ সঞ্চালিত হয়। এ সময় গেটের বিভব নিরপেক্ষ থাকে, যতক্ষণ (১) বিভব (VAK) বিচ্ছিন্ন করা না হবে অথবা (২) প্রস্তুতকারী কর্তৃক উল্লেখিত যন্ত্রের তড়িৎ প্রবাহের মাত্রা ধারণকৃত তড়িৎ প্রবাহের নিচে না রাখা হবে। তাই VG বিভব পালস হতে পারে, যেমন UJT রিলাক্সেশন অসিলেটর হতে প্রাপ্ত আউটপুট বিভব। গেট পালসকে গেট ট্রিগার বিভব (VGT) এবং গেট ট্রিগার তড়িৎ প্রবাহ (IGT) নামে আখ্যায়িত করা হয়। এভাবে গেট ট্রিগার তড়িৎ প্রবাহ গেট পালস বিস্তৃতির সাথে বিপরীতভাবে পরিবর্তিত হয়, এটা স্পষ্ট যে থাইরিস্টরকে ট্রিগার করতে ন্যূনতম গেট আধান প্রয়োজন হয়।
সুইচিং বৈশিষ্ট্য
থাম্ব|ডান|ভোল্টেজ --- তড়িৎ প্রবাহ বৈশিষ্ট্যরেখা।
প্রচলিত থাইরিস্টরে গেট প্রান্ত দ্বারা মাত্র একবার সুইচ চালু করা হয়, অবশেষে যন্ত্রটি চালু অবস্থায় থাকে (চালু অবস্থায় রাখতে গেটে অবিরত তড়িৎ প্রবাহ সরবরাহের প্রয়োজন নেই), এভাবে ধনাত্মক (অ্যানোড) প্রান্তে তড়িৎ প্রবাহ প্রদানে ল্যাচিং তড়িৎ প্রবাহ (IL) অতিক্রম করে। যতক্ষণ পর্যন্ত ধনাত্মক (অ্যানোড) প্রান্তে ধনাত্মক তড়িৎ প্রবাহ অব্যাহত থাকে, ততক্ষণ পর্যন্ত এটিকে বন্ধ করা যায় না, যে পর্যন্ত ধনাত্মক (অ্যানোড) প্রান্তের তড়িৎ প্রবাহ ধারণকৃত তড়িৎ প্রবাহের (IH) নিচে না আসে। স্বাভাবিক অবস্থায় ধারণকৃত তড়িৎ প্রবাহের তুলনায় ল্যাচিং তড়িৎ প্রবাহের মাত্রা সর্বদা বেশি হয়। উপরের চিত্র অনুযায়ী IL এর উপর IH অবস্থান করে এবং y অক্ষ বরাবর IL > IH
ইতিহাস
সিলিকন কন্ট্রোল রেকটিফায়ার (এসসিআর) বা থাইরিস্টর ১৯৫০ সালে উইলিয়াম শকলি কর্তৃক প্রস্তাবিত হয় এবং জেনারেল ইলেকট্রিক (জি.ই) এর শক্তি প্রকৌশলীগণের মাধ্যমে মোল সহ আরো অনেকে ১৯৫৬ সালে বেল ল্যাবে এটির উন্নয়ন করেছিল। এটির নেতৃত্ব দেন গর্ডন হল এবং বাণিজ্যিক করণ হয়েছিল জেনারেল ইলেকট্রিকের ফ্রাঙ্ক ড. বিল গাটজউইলার কর্তৃক। তড়িৎ ও ইলেকট্রনিক প্রকৌশলীদের প্রতিষ্ঠান এই আবিষ্কারকে স্বীকৃত দেয় এবং এটিকে আইইইই এর ঐতিহাসিক মাইলফলক হিসাবে ঘোষণা করে।
থাম্ব|২৬০পিক্সেল|এক সাথে ছয়টি ২০০০ অ্যাম্পিয়ারের থাইরিস্টর (উপরের সারিতে সাদা ডিস্ক সাজিয়ে রাখা হয়েছে এবং আংশিক দেখা যাচ্ছে)
উৎপত্তি
প্রথমদিকে থাইরেট্রন নামে পরিচিত গ্যাস দ্বারা পরিপূর্ণ নলীয় যন্ত্র অনুরূপ ইলেকট্রনিক সুইচিং ক্ষমতা সম্পন্নের সুবিধা প্রদান করতো, যেখানে খুব কম পরিমাণ বিভব নিয়ন্ত্রণের মাধ্যমে বৃহৎ পরিমাণ তড়িৎ প্রবাহ সুইচিং করা যেতো। থাইরিস্টর পরিভাষাটি থাইরেট্রন এবং ট্রানজিস্টর এর সমন্বয়ে গঠিত শব্দ থেকে উদ্ভূত হয়েছে।
প্রয়োগক্ষেত্র সমূহ
থাম্ব|ডান|একাধিক থাইরিস্টর বর্তনী পরিবর্তী তড়িৎ প্রবাহকে নিয়ন্ত্রণ করার পরিশোধিত তরঙ্গরেখা। লাল পথ: লোড(আউটপুট) বিভব নীল পথ: ট্রিগার বিভব।
থাইরিস্টর প্রধানত ব্যবহৃত হয় উচ্চ তড়িৎ প্রবাহ এবং বিভবের ক্ষেত্রে। এছাড়াও এটি পরিবর্তী তড়িৎ প্রবাহ নিয়ন্ত্রণে ব্যবহৃত হয়। যখন তড়িৎ প্রবাহের প্রান্ত পরিবর্তন করা হয় তখন যন্ত্রের সুইচ স্বয়ংক্রিয়ভাবে বন্ধ হয়, এটিকে "আড়াআড়ি শূন্য" ক্রিয়া হিসাবে উল্লেখ করা হয়। এটি সমানভাবে চালু হতে পারে; যেমন, একবার যন্ত্রটি ট্রিগার করলে এটির তড়িৎ প্রবাহ বিভবের সাথে একই ফেজে সঞ্চালিত হয় এবং ঋণাত্মক (ক্যাথোড) থেকে ধনাত্মক (অ্যানোড) সংযোগে বিভব প্রয়োগ করার সাথে গেট প্রান্তের সমতা বিধানের কোনো প্রয়োজন নেই। উদাহরণত, যন্ত্রটি বায়াস প্রাপ্ত হলে সম্পুর্ণরূপে চালু হয়। এটি অসামঞ্জস্য কার্যের সাথে বিপরীত আচরণ করে না, ফলে আউটপুট একমুখী হয়, তড়িৎ শুধুমাত্র ঋণাত্মক (ক্যাথোড) হতে ধনাত্মক (অ্যানোড) প্রান্তে প্রবাহিত হয় এবং স্বাভাবিকভাবে অসাঞ্জস্য হয়। থাইরিস্টরকে ব্যবহার করা যেতে পারে, ফেজ কোণ ট্রিগার নিয়ন্ত্রকের নিয়ন্ত্রক উপাদান হিসাবে, এছাড়াও এটি ফেজ ফায়ার নিয়ন্ত্রক হিসাবে পরিচিত। কিছু ক্ষেত্রে এটিকে ডিজিটাল বর্তনীর তড়িৎ শক্তি সরবরাহে খুঁজে পাওয়া যেতে পারে, বিদ্যুৎ সরবরাহ অকার্যকর হয়ে যন্ত্রাংশসমূহ নষ্টের হাত থেকে প্রতিরোধের জন্য এটি "উন্নত বর্তনী রক্ষক" হিসাবে ব্যবহৃত হয়। গেট প্রান্তে জেনার ডায়োড সংযুক্ত করে এটি সমন্বিত থাইরিস্টর হিসাবে ব্যবহৃত হয় এবং যদি এর সরবরাহকৃত আউটপুট বিভব জেনার বিভবের উপরে উঠে, তাহলে থাইরিস্টরের মধ্য দিয়ে তড়িৎ প্রবাহ সঞ্চালিত হবে এবং বিদ্যুৎ সরবরাহের আউটপুট হতে গ্রাউন্ড শর্ট-সার্কিট হবে (সাধারণভাবে রক্ষক অথবা ফিউজ ট্রিপ করে)। এমন প্রকারের সুরক্ষা বর্তনীকে "ক্রোবার" বলা হয়। আদর্শ সার্কিট ব্রেকার বা ফিউজের তুলনায় এটিতে বিশেষ সুবিধা আছে। এটি ক্ষতিকর সরবরাহকৃত বিভবের জন্য গ্রাউন্ড পর্যন্ত উচ্চ সঞ্চালন পথ তৈরি করে এবং বিদ্যুৎ সরবরাহ পর্যন্ত সিস্টেমে সম্ভাব্য শক্তি সঞ্চিত করে রাখে। থাইরিস্টর প্রথম লার্জ-স্কেল অ্যাপ্লিকেশন, যাতে ট্রিগারিং ডায়াক সংযুক্ত ছিল। ভোক্তা পর্যায়ের পণ্যগুলিতে থাইরিস্টর এর ব্যবহার পৌঁছে যায় ১৯৭০ এর দশকের প্রথম দিকে, যখন রঙ্গীন টেলিভিশন রিসিভারের মধ্যে বিদ্যুৎ সরবরাহ স্থিতিশীল রাখতে থাইরিস্টর ব্যবহার করা হতো। ইনপুটের পরিবর্তী তড়িৎ প্রবাহ সরবরাহের পতনশীল তরঙ্গের অর্ধাংশ যখন ধনাত্মক মানে পৌঁছে তখন থাইরিস্টর যন্ত্রের সুইচিং সূচক উপরে এবং নিচে সরানোর মাধ্যমে রিসিভারের জন্য উচ্চ বিভবের একমুখী তড়িৎ প্রবাহ সরবরাহ স্থিতিশীলতা প্রাপ্ত হয় (যদি ক্রমবর্ধমান আউটপুট বিভবে ব্যবহার করা হয় তাহলে এটি সর্বদা ইনপুট বিভবের সর্বোচ্চ মানে উঠবে, যখন যন্ত্রটি ট্রিগারকৃত থাকবে এবং এভাবে নিয়ন্ত্রণের লক্ষ্য ব্যহত হয়)। সুনির্দিষ্ট সুইচিং প্রান্ত একমুখী তড়িৎ প্রবাহ আউটপুট সরবরাহে লোড দ্বারা নির্ধারিত থাকে, পাশাপাশি ইনপুট পরিবর্তী তড়িৎ প্রবাহ হ্রাস বৃদ্ধি হয়। থাইরিস্টর কয়েক দশক ধরে ব্যবহার করা হয়েছে টেলিভিশনে আলো হ্রাসের জন্য, চলচ্চিত্রে এবং থিয়েটারে, যেখানে তারা প্রতিস্থাপন করেছিল নিম্নতর প্রযুক্তি, যেমন অটো ট্রান্সফরমার এবং রীহোস্টেটস। এটি কিছু ক্ষেত্রে ব্যবহৃত হয়েছিল ফটোগ্রাফিতে ফ্লাশের জটিল অংশ হিসাবে।
স্নাবার বর্তনীতে
থাইরিস্টর ট্রিগার হতে পারে বন্ধ-অবস্থা বিভবের উচ্চ বৃদ্ধির হার দ্বারা। এটি প্রতিরোধ করা হয় রোধক-ধারক স্নাবার বর্তনী সংযোগ করে ধনাত্মক (অ্যানোড) এবং ঋণাত্মক (ক্যাথোড) প্রান্তের মধ্যে dv/dt সীমাবদ্ধ করার জন্য (ব্যাখ্যা, সময়ের তুলনায় বিভব পরিবর্তনের হার)। স্নাবার শক্তি শোষক বর্তনী। যখন একটি সুইচ বৈদ্যুতিক বা যান্ত্রিকভাবে খোলা থাকে তখন বর্তনীর ইন্ডাকট্যান্স এর কারণে বিভব কয়েক গুণ বেড়ে যায়, তাই এটি প্রতিরোধ করার জন্য স্নাবার বর্তনী ব্যবহৃত হয়। সবচেয়ে প্রচলিত স্নাবার বর্তনী হলো সুইচের (ট্রানজিস্টর) আড়াআড়িতে ধারক এবং রোধক এর সিরিজ সংযোগ।
উচ্চ বিভবের একমুখী বিদ্যুৎ প্রেরণে
থাম্ব|ভালব ঘরে ধারণকারী থাইরিস্টর ভালব স্ট্যাক ব্যবহৃত হয় ম্যানিটোবা জল বাঁধ হতে বিদ্যুৎ শক্তি দীর্ঘ দূরত্বে প্রেরণের জন্য।
যেহেতু আধুনিক থাইরিস্টরগুলি মেগাওয়াট স্কেলের বিদ্যুৎ শক্তি সুইচিং করতে পারে, তাই থাইরিস্টর ভালভ পরিবর্তী তড়িৎ প্রবাহ হতে উচ্চ বিভবের একমুখী তড়িৎ প্রবাহে রূপান্তরের জন্য প্রধান অংশে পরিণত হয়েছে। এই ক্ষেত্রে এবং অন্যান্য অতি উচ্চ বিদ্যুৎ শক্তির সামগ্রী সহ উভয় ক্ষেত্রে বৈদ্যুতিকভাবে ট্রিগারকৃত এবং আলো দ্বারা ট্রিগারকৃত থাইরিস্টর এখনও প্রাথমিকভাবে পছন্দ করা হয়। ভালভ হলো স্ট্যাকের মধ্যে বিন্যস্ত, যা প্রেরণ স্থাপনার ছাদ হতে সাধারণত ঝুলন্ত থাকে, যাকে ভালভ ঘর বলে। থাইরিস্টর ডায়োডের সমন্বয়ে গঠিত ব্রীজ বর্তনীর মধ্যে বিন্যস্ত থাকে এবং হারমোনিক শব্দ হ্রাস করার জন্য ধারাবাহিকভাবে ১২-পালস রূপান্তরকের আকারে সংযুক্ত থাকে। প্রতিটি থাইরিস্টর ডি-আয়নোজাইজড পানি দিয়ে ঠান্ডা রাখা হয় এবং সমগ্র ব্যবস্থায় একাধিক অভিন্ন মডিউল এক হয়ে একাধিক স্তরের ভালভ স্ট্যাকের মধ্যে একটি স্তর গঠন করে, যাকে কোয়াড-রাপল ভালভ বলা হয়। বিদ্যুৎ শক্তি দীর্ঘ দূরত্বে প্রেরণের সুবিধার জন্য ভালভ ঘরের ছাদ হতে তিনটি স্ট্যাক সাধারণত মেঝেতে বা ঝুলিয়ে স্থাপন করা হয়।
অকার্যকর অবস্থা
সাধারণত থাইরিস্টর প্রস্ততকারক কর্তৃক নিরাপদ ফায়ারিং স্থান উল্লেখ করার পাশাপাশি একটি নির্দিষ্ট তাপমাত্রায় পরিচালনা করার জন্য বিভব এবং তড়িৎ প্রবাহের গ্রহণযোগ্য মাত্রাও সংজ্ঞায়িত করা হয়। প্রয়োজনীয় সর্বোচ্চ অনুমোদিত গেট পাওয়ার (PG) দ্বারা এই স্থানের সীমা আংশিকভাবে নির্ধারিত হয়, উল্লেখিত প্রদত্ত সময়কালে ট্রিগার পালস অতিক্রান্ত হয় না। পাশাপাশি বিভব, তড়িৎ প্রবাহ বা বিদ্যুৎ শক্তির হার অতিক্রম করার কারণে স্বভাবতই অকার্যকর অবস্থা হয়, অকার্যকরের ক্ষেত্রে থাইরিস্টরের নিজস্ব বিশেষ অবস্থা আছে। সেগুলি নিম্নরূপঃ
সিলিকন কার্বাইড থাইরিস্টর
সাম্প্রতিক বছরগুলিতে কিছু প্রস্তুতকারক অর্ধপরিবাহী উপাদান হিসাবে সিলিকন কার্বাইড ব্যবহারের মাধ্যমে থাইরিস্টরকে উন্নত করেছে। এগুলি উচ্চ তাপমাত্রা যুক্ত পরিবেশে ৩৫০ ডিগ্রি সেলসিয়াস পর্যন্ত তাপমাত্রায় কাজ করতে সক্ষম।
বিপরীত সঞ্চালিত থাইরিস্টর
বিপরীত সঞ্চালিত থাইরিস্টরে বিপরীত ডায়োড একত্রিত আছে, তাই এটি বিপরীত বাধাদানে সক্ষম নয়। যেখানে বিপরীত অথবা ফ্রী-হুইল ডায়োড অবশ্যই ব্যবহৃত হয় সেখানে এসব যন্ত্র ব্যবহার সুবিধাজনক। কারণ সিলিকন কন্ট্রোল রেকটিফায়ার এবং ডায়োড কখনো একই সময়ে পরিচালিত হয় না, সেগুলি একসাথে তাপ উৎপন্ন করে না, সহজেই একত্রিত এবং একসাথে ঠান্ডা করা যায়। বিপরীত সঞ্চালিত থাইরিস্টর প্রায়ই ফ্রিকুয়েন্সি পরিবর্তনকারী এবং ইনভার্টার হিসাবে ব্যবহৃত হয়।
আলোক থাইরিস্টর
আলোক থাইরিস্টর আলো দ্বারা সক্রিয় হয়। আলোক থাইরিস্টরের সুবিধা হলো সেগুলির বৈদ্যুতিক সিগন্যালের তীব্রতা, এটির কারণে বৈদ্যুতিক কোলাহলপূর্ণ পরিবেশে কাজে ত্রুটি হতে পারে। আলো দ্বারা ট্রিগারকৃত থাইরিস্টরের গেটে আলোক সংবেদনশীল অঞ্চল আছে, যেখানে তড়িচ্চুম্বক বিকিরণ (সাধারণত অবলোহিত) আলোক তন্তু দ্বারা একত্রিত হয়। যেহেতু ট্রিগারের মাধ্যমে থাইরিস্টর কার্যকর করার জন্য কোনো ইলেকট্রনিক বোর্ড প্রয়োজন হয় না, তাই উচ্চ বিভবের একমুখী তড়িৎ প্রবাহের মত উচ্চ বিভবের জিনিসপত্রে আলো দ্বারা ট্রিগারকৃত থাইরিস্টরের ব্যবহার সুবিধাজনক হতে পারে। আলো দ্বারা ট্রিগারকৃত থাইরিস্টর অভ্যন্তরীণ অতিরিক্ত বিভব সুরক্ষাসহ পাওয়া যায়, যখন আড়াআড়ি সম্মুখ বিভব খুব বেশি হয় তখন সেটি থাইরিস্টরকে ট্রিগার করে; অবাণিজ্যিকভাবে অভ্যন্তরীণ সম্মুখ পুনরুদ্ধার সুরক্ষার সাথে সেগুলি তৈরি করা হয়েছে। সাধারণ হওয়া সত্ত্বেও সেগুলি উচ্চ বিভবের একমুখী তড়িৎ প্রবাহ ভালভ হিসাবে ইলেকট্রনিক্স এ নিয়ে আসতে পারে। ইলেকট্রনিক্সের কিছু সহজ পর্যবেক্ষণে আলো দ্বারা ট্রিগারকৃত থাইরিস্টর এখনও প্রয়োজন হতে পারে এবং সেগুলি কেবলমাত্র সামান্য কিছু প্রস্তুতকারক কর্তৃক পাওয়া যায়। আলো দ্বারা সক্রিয় সিলিকন কন্ট্রোল রেকটিফায়ার এবং আলো দ্বারা সক্রিয় ট্রায়াক যথাক্রমে দুটি সাধারণ আলোক থাইরিস্টর এর অন্তর্ভুক্ত। আলো দ্বারা সক্রিয় সিলিকন কন্ট্রোল রেকটিফায়ার সুইচ হিসাবে কাজ করে এবং যখন এতে আলো আপতিত হয় তখন সেটি চালু হয়। আপতিত আলো অনুসারে যখন আলো থাকে না, তখন যদি বৈদ্যুতিক শক্তি বিচ্ছিন্ন করা না হয় এবং ঋণাত্মক (ক্যাথোড) ও ধনাত্মক (অ্যানোড) প্রান্ত তখনও বিপরীত না থাকে, তাহলে আলো দ্বারা সক্রিয় সিলিকন কন্ট্রোল রেকটিফায়ার এর "চালু" অবস্থা বজায় থাকবে। আলো দ্বারা সক্রিয় ট্রায়াক হলো আলো দ্বারা সক্রিয় সিলিকন কন্ট্রোল রেকটিফায়ার এর অনুরূপ, পার্থক্য শুধু এটি (ট্রায়াক) নকশা করা হয় পরিবর্তী তড়িৎ প্রবাহের জন্য।
ডোরিক আঞ্চলিক ভাষা
right|300px
ডোরিক আঞ্চলিক ভাষা প্রাচীন গ্রিকের প্রধান ভাষার দলগুলোর একটি ভাষা। এইটি পশ্চিমী গ্রিকের আঞ্চলিক কথিত ভাষার একটি অংশ সুতরাং এখনও পরিষ্কার ভাবে গ্রিকের উত্তর পশ্চিমে থেকে আলাদা যায় এবং তাদের উপর কিছু প্রভাব ও রয়েছে।
হো ভাষা
হো ভাষা, বিহার হো বা লংকা কোল নামেও পরিচিত, অস্ট্রো-এশীয় ভাষাপরিবারের একটি মুন্ডা ভাষা, যা প্রধানত ভারতে ও বাংলাদেশে প্রচলিত। প্রায় ১০ লক্ষ লোক ভাষাটিতে কথা বলে। ভাষাটি দেবনাগরী বা বরং ক্ষিতি লিপিতে লেখা হয়। হো জাতির লোকেরা এই ভাষাতে কথা বলে।
মুনির খান ওরাকজাই
মুনির খান ওরাকজাই হলেন একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। এর আগে তিনি ২০০২ থেকে ২০১৩ সাল পর্যন্ত জাতীয় জাতীয় পরিষদের ছিলেন। এই খসড়াটিতে নয় মাস ধরে যে কমিটি কাজ করেছে, তাতে সংসদের দুটি সভায় প্রতিনিধিত্বকারী সব রাজনৈতিক দলের প্রতিনিধিরাও রয়েছেন। এর মধ্যে রয়েছে: রাজা পারভেজ আশরাফ, মাওলানা ফজলুর রহমান, গোলাম মুর্তজা জতোয়, সৈয়দ নাভেদ কামার, বাবর আওয়ান, শহীদ বুগতি, মুনির খান ওরাকজাই, এবং মিয়া রাজা রাব্বানী।
রাজনৈতিক ও কর্মজীবন
মুনির খান ওরাকজাই ২০০২ সালে পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -৩৮ (উপজাতি অঞ্চল -৩) থেকে পাকিস্তানের জাতীয় পরিষদে সদস্য নির্বাচিত হয়েছিলেন । তিনি ৬,৬১৯ ভোট পেয়ে স্বতন্ত্র প্রার্থী গুল মনানকে পরাজিত করেছিলেন।
২০০৮ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে তিনি নির্বাচনী এলাকা এনএ -৩৮ (উপজাতি অঞ্চল -৩) থেকে জাতীয় সংসদে পুনরায় জাতীয় পরিষদে সদস্য নির্বাচিত হয়েছিলেন । তিনি ১৬৫২৫ ভোট পেয়ে স্বতন্ত্র প্রার্থী আখুনজাদা ওবায়দুল্লাহ শরীফকে পরাজিত করেছিলেন।
২০১১ সালে তিনি নিশান-ই-ইমতিয়াজ পেয়েছিলেন।
তিনি ২০১৩ সালে পাকিস্তানের সাধারণ নির্বাচনে এনএ -৩৮ (উপজাতি অঞ্চল -২) আসন থেকে জমিয়তে ওলামায়ে ইসলাম (এফ) এর প্রার্থী ছিলেন। তবে নির্বাচনী বৈঠকে আক্রমণ করা হয়েছিল যাতে কমপক্ষে ১৯ জনকে হত্যা করেছিল। তেহরিক-ই-তালিবান পাকিস্তানের দাবি করা এই হামলার স্পষ্ট লক্ষ্য ছিলেন ওরাকজাই। যার কারণে নির্বাচনী এলাকায় নির্বাচন স্থগিত করা হয়।
তিনি ২০১৮ সালের পাকিস্তানের সাধারণ নির্বাচনে এনএ -৪৫ (উপজাতি অঞ্চল-৬) আসন থেকে মুত্তাহিদা মজলিস-এ-অমলের (এমএমএ) প্রার্থী হিসাবে জাতীয় সংসদে পুনরায় নির্বাচিত হয়েছিলেন । তিনি ১৬,৩৫৩ ভোট পেয়ে পাকিস্তান তেহরিক-ই-ইনসাফের প্রার্থী সাইদ জামালকে পরাজিত করেছিলেন।
একাডেমিয়া.এডু
Academia.edu হচ্ছে একাডেমিক পড়াশোনার জন্য একটি সামাজিক যোগাযোগের ওয়েবসাইট। এটি ২০০৮ এর সেপ্টেম্বরে প্রকাশ করা হয়।  এপ্রিল ২০১৫ এর হিসেব অনুযায়ী এখন এর নিবন্ধিত ব্যবহারকারীর সংখ্যা ২১০ লক্ষেরও অধিক।   এই প্ল্যাটফর্মটি গবেষণাপত্র শেয়ার করা, সেগুলোর উপর প্রতিক্রিয়া উপলধ্ব করা এবং কোনো নির্দিষ্ট ক্ষেত্রের (যেমন, পদার্থবিজ্ঞান, গণিত, জ্যোতির্বিজ্ঞান, তড়িৎ প্রকৌশল ইত্যাদি) গবেষণা অনুসরণ করায় ব্যবহার করা যায়। Academia.edu প্রতিষ্ঠিত করেন রিচার্ড প্রাইস, যিনি প্রাথমিকভাবে Spark Ventures, ব্রেন্ট হবারম্যান এবং অন্যান্যদের কাছ থেকে ৬ লক্ষ ডলার তহবিল সংগ্রহ করেন।
তহবিলের ইতিহাস
২০১১র নভেম্বরে, Academia.edu ৪৫ লক্ষ ডলার পায় Spark Capital এবং True Ventures এর পক্ষ থেকে।  এর পূর্বে, Spark Ventures এবং Angel investors সহ মার্ক শাটলওর্থ, থমাস লেহরম্যান এবং রুপার্ট পেনান্ট-রি এর কাছ থেকে ২২ লক্ষ ডলার নেয়া হয়।  মার্চ ২০১৪ এর তথ্যানুসারে, Academia.edu ১৭৭ লক্ষ ডলার অর্থলাভ করে Khosla Ventures, True Ventures, Spark Ventures, Spark Capital এবং Rupert Pennant-Rea এর নিকট থেকে।
উন্মুক্ত বিজ্ঞান
Academia.edu একটি উন্মুক্ত বিজ্ঞান বা মুক্ত প্রবেশাধিকার দানকারী। জরুরী প্রয়োজনে গবেষণাপত্রের উপর মতামত, গুণ যাচাই ও পরামর্শ চাওয়ার জন্য দারুণ।
অভ্যর্থনা
TechCrunch মন্তব্য করে যে Academia.edu কার্যকর, ফলপ্রসূ, ক্রিয়াশীল উপায়ে গবেষণা আদানপ্রদানের একটি পথ করে দিয়েছে।  এটা গবেষকদের তাদের গবেষণাপত্র কতজন পড়ছে এবং ব্যবহার করে কাজে লাগাচ্ছে তার হদিস রাখতে সুবিধাজনক। আবার গুগল সার্চ রেজাল্টেও ভাল গুরুত্ব পায় এগুলো।  Academia.edu কে সামাজিক যোগাযোগের আদর্শ এবং একাডেমিক নিয়মের সংযোজনের প্রতিফলক বলে মনে করা হয়।
ডোমেইন নাম
Academia.edu কোনো বিশ্ববিদ্যালয় বা উচ্চশিক্ষার প্রতিষ্ঠান নয়। ১৯৯৯ সালে ডোমেইনের নাম "Academia.edu" দিয়ে নিবন্ধিত করা হয়।
উরবান
উরবান (মৃত্যু ১৪৫৩) ছিলেন একজন ধাতু বিশারদ ও প্রকৌশলী। ১৪৫৩ খ্রিষ্টাব্দে কনস্টান্টিনোপল অবরোধের সময় তিনি উসমানীয় সুলতানের জন্য বিরাট একটি কামান নির্মাণ করেন।
অধিকাংশ সূত্রমতে উরবান একজন হাঙ্গেরিয়ান ছিলেন।    কিছু পন্ডিতের মতে তার পূর্ব বংশধারা জার্মান। অপরপক্ষের কিছু তত্ত্ব অনুযায়ী তিনি ওয়ালাচিলান বংশোদ্ভূত। লাওনিকোস চালকোকোনডাইলিসের বর্ণনায় তাকে অস্পষ্টভাবে “ডেচিয়ান” শব্দ দ্বারা চিহ্নিত করা হয়েছে।
১৪৫২ তে তিনি বাইজেন্টাইনদের অধীনে কাজ করার জন্য আবেদন জানান। কিন্তু সম্রাট একাদশ কনস্টান্টাইন তার উচ্চ বেতন ও বিরাটকার কামান নির্মাণের জন্য তার প্রয়োজনীয় ধাতব উপকরণ সরবরাহে সক্ষম ছিলেন না। উরবান এরপর উসমানীয় সুলতান দ্বিতীয় মুহাম্মদের কাছে যান। উরবান দাবি করেন যে তার অস্ত্র এমনকি ব্যবিলনের দেয়ালও উড়িয়ে দিতে পারবে। যথেষ্ট পরিমাণ আর্থিক সাহায্য ও উপকরণ পাওয়ার পর তিনি তিন মাসের মধ্যে এড্রিনোপলে কামানটি নির্মাণ করেন। এখান থেকে তা ষাটটি ষাড়ের সাহায্যে কন্সটান্টিনোপল নিয়ে যাওয়া হয়। এর মধ্যে উরবান তুর্কি বাহিনীর জন্য অন্যান্য কামান নির্মাণ করেন।
হাঙ্গেরিয়ান সেনাবাহিনীর জন্য গোলন্দাজ প্রযুক্তি বিশেষত জার্মান কারিগররা সূচনা করে। ১৪০০ থেকে ১৪৫০ এর মধ্যে পশ্চিম ইউরোপে অবরোধ যুদ্ধের ধরন বদলে যায়। তার একটি কামান বিস্ফোরিত হওয়ার পর উরবান তার সহকারীদের নিয়ে প্রায় মারা যেতে বসেছিলেন। এটি সেসময় স্বাভাবিক ঘটনা ছিল। একজন আধুনিক লেখকের গবেষণা অনুযায়ী তিনি জার্মান হতে পারেন। হাঙ্গেরির রাজকীয় দরবারে কর্মরত কামান নির্মাতাদের ভিত্তিতে একথা বলা হয়।
হ্যামলেট (২০১১-এর চলচ্চিত্র)
হ্যামলেট (ইংরেজি: Hamlet) হল ২০১১ সালে মুক্তিপ্রাপ্ত একটি কানাডিয়ান ড্রামা চলচ্চিত্র। উইলিয়াম শেকসপিয়রের হ্যামলেট অবলম্বনে নির্মিত এই ছবিটি পরিচালনা করেন ব্রুস র‍্যামসে। এটি ছিল তাঁর পরিচালিত প্রথম চলচ্চিত্র। ছবিটি নির্মিত হয়েছে পুনর্কথনের ভঙ্গিতে। ছবিতে দেখা যায়, ১৯৪০-এর দশকের লন্ডন শহরের প্রেক্ষাপটে হ্যামলেট তাঁর বাবার হত্যার রহস্য সমাধানে অবতীর্ণ হয়েছে। পরিচালনার পাশাপাশি ব্রুস র‍্যামসে এই ছবিতে হ্যামলেট চরিত্রে অভিনয়ও করেন। অন্যান্য মুখ্য চরিত্রে অভিনয় করেন লারা গিলক্রিস্ট, পিটার উইংফিল্ড, গিলান বার্বার ও ডানকান ফ্রেজার। ভ্যাঙ্কুবার আন্তর্জাতিক চলচ্চিত্র উৎসবে ছবিটির প্রিমিয়ার অনুষ্ঠিত হয় এবং ২০১৪ সালে এটি প্রেক্ষাগৃহে মুক্তিলাভ করে।
মুক্তি
২০১১ সালের ১১ অক্টোবর ভ্যাঙ্কুবার আন্তর্জাতিক চলচ্চিত্র উৎসবে হ্যামলেট ছবিটির প্রিমিয়ার অনুষ্ঠিত হয়। ২০১৪ সালের জানুয়ারি মাসে ছবিটি অংশত মুক্তিলাভ করে।
প্রতিক্রিয়া
রিভিউ অ্যাগ্রিগেটর রটেন টম্যাটোজের প্রতিবেদন অনুযায়ী, পাঁচ জন সমীক্ষাকারী সমালোচকদের কেউই ছবিটির প্রশংসামূলক সমালোচনা করেননি এবং ছবিটির গড় রেটিং ২/১০। ভ্যারাইটি পত্রিকার জো লেডন ছবিটি সম্পর্কে লেখেন যে, এটি "অল্পক্ষেত্রেই একটি ভালো প্রচেষ্টার উপরের স্তরে উঠেছে", তবে সমগ্র আখ্যানটিকে ৯০ মিনিটের মধ্যে বেঁধে এটি অনুরাগী ও বিশেষজ্ঞদের কৌতূহল জাগিয়ে তুলতে পারে। দ্য নিউ ইয়র্ক টাইমস পত্রিকার নিকোলাস র‍্যাপোল্ড লেখেন, "মি. র‍্যামসে নাটকটিকে একটি নির্দিষ্ট খাতে প্রবাহিত করার ব্যাপারে এক ধরনের কৌশল অবলম্বন করতে সক্ষম হলেও, তিনি আখ্যানের কোণগুলিকে এমনভাবে ছোটো করেছেন যে মনে হয়েছে কেন্দ্রীয় অংশটিই বাদ পড়ে গিয়েছে।" লস এঞ্জেলস টাইমস পত্রিকার অ্যানলি এলিংসন মাচ অ্যাডু অ্যাবাউট নাথিং ছবির সৃজনশীলতার সঙ্গে তুলনা করে এই হ্যামলেট ছবিটির নেতিবাচক সমালোচনা করেন।
গাঙ্গেয় জাংলা
গাঙ্গেয় জাংলা (বৈজ্ঞানিক নাম: Gagata gagata) (ইংরেজি: Gangetic Gagata) হচ্ছে Sisoridae পরিবারের Gagata গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, এবং মায়ানমারে পাওয়া যায়।
কুমাওয়াত
'কুমাওয়াত' হল একটি ক্ষত্রিয় ভারতীয় হিন্দু জাতি ।
কুমাওয়াতরা কুম্ভলগড়ের বংশধর যাদের ঐতিহ্যগত কাজ নির্মাণ (স্থাপত্য)। নির্মাতা বর্ণের (কুমাওয়াতরা) জাত শব্দটি ছিল 'কুমার'। দুর্গ, দুর্গ, মন্দির ইত্যাদি নির্মাণ এবং প্রধান কারুশিল্প ও চিত্রকর্মের রক্ষণাবেক্ষণ শুধুমাত্র কুমাওয়াত সম্প্রদায়ের লোকেরাই করত। কিছু লোক অজ্ঞতাবশত কুমাওয়াত এবং কুমহারকে একই বলে মনে করে, কিন্তু উভয়ই ভিন্ন জাতি। কুমাওয়াত বর্ণের অধিকাংশ লোক প্রাথমিকভাবে কারুশিল্প ও স্থাপত্য ভবন তৈরি করত, অন্যদিকে কুমহার বর্ণের লোকেরা মৃৎশিল্প তৈরি করত।
কুমাবতরা নিজেদের ক্ষত্রিয় গোষ্ঠীর অন্তর্ভুক্ত বলে দাবি করে। এবং তাদের বেশিরভাগই মারওয়ার (রাজস্থান) অঞ্চলে কেন্দ্রীভূত। তারা মারু কুমাভাত, বাঙালি কুমাবত, বাংলা কুমাবত, মেওয়ারি কুমাভাত, চেজারা কুমাভাত ইত্যাদি বিভিন্ন নামে পরিচিত। কুমাওয়াত নায়ক এবং হুনপঞ্চ নামেও পরিচিত। এই সম্প্রদায়ের নৃতাত্ত্বিক প্রমাণ পাওয়া যায় রানী লক্ষ্মী চন্দবত রচিত বাগোরা ব্যাটনের কাহিনী এবং কর্নেল টডের লেখা অ্যানালস অ্যান্ড অ্যান্টিকুইটিসে । শেরিং (1882) বলেছেন যে কুমাওয়াতরা জয়পুরের কচওয়াহা গোষ্ঠীর একটি। কুমাওয়াতরা নিজেদেরকে সূর্যবংশী মনে করে। এই সমিতি জয়পুর(রাজস্থান) থেকে হিন্দিতে তার ত্রৈমাসিক প্রকাশনা কুমাওয়াতরা ক্ষত্রিয় প্রকাশ করে।
জগদীশপুর ইউনিয়ন, মাধবপুর
জগদীশপুর ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
প্রশাসনিক উপাত্ত
এই ইউনিয়টি টি মৌজার টি গ্রামের সমন্বয়ে গঠিত।
বাংলাদেশ প্রিমিয়ার লীগের বর্তমান দলসমূহের সদস্যদের তালিকা
বাংলাদেশ প্রিমিয়ার লীগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লীগ। বর্তমানে ৭টি দল উক্ত প্রতিযোগিতায় প্রতিদ্বন্ধিতা করছে এবং দলগুলোর পরিচালনার দায়িত্বে রয়েছে বাংলাদেশ ক্রিকেট বোর্ড (বিসিবি)। নিচে বাংলাদেশ প্রিমিয়ার লীগের বর্তমান দলসমূহের সদস্যদের তালিকা দেয়া হল:
মজলিসে দাওয়াতুল হক বাংলাদেশ
মজলিসে দাওয়াতুল হক বাংলাদেশ বাংলাদেশের একটি বৃহত্তর অরাজনৈতিক দাওয়াতি সংগঠন। ঢাকার জামিয়া ইসলামিয়া দারুল উলুম মাদানিয়ায় এর মূল কেন্দ্র অবস্থিত। সংগঠনটির প্রধানকে বলা হয় আমীরুল উমারা। এর বর্তমান আমীরুল উমারা মাহমুদুল হাসান। আবরারুল হক হক্কীর হাত ধরে এই সংগঠনের চর্চা শুরু হয়। এটি প্রতিষ্ঠায় মুহাম্মদুল্লাহ হাফেজ্জী ও হাকিম মুহাম্মদ আখতার গুরুত্বপূর্ণ ভূমিকা পালন করেন। এটি বিংশ শতাব্দীতে ভারতীয় উপমহাদেশে সংগঠিত উল্লেখযোগ্য ধর্মীয় আন্দোলন সমূহের মধ্যে অন্যতম।
ইতিহাস
আশরাফ আলী থানভী ইসলামের দৃষ্টিতে সমাজের পাঁচটি সমস্যা চিহ্নিত করে তা সমাধান করার জন্য ১৯৩৯ সালে মজলিসে দাওয়াতুল হকের সূচনা করেন। তারপর তার শিষ্যদের নিজ নিজ এলাকায় এই সংগঠনের আলোকে কাজ করার নির্দেশ দেন। বাংলা অঞ্চলে আতহার আলী, শাহ আবদুল ওয়াহহাব, শামসুল হক ফরিদপুরী প্রমুখ এই কাজ চালিয়ে যান। ঢাকায় এই কাজ শুরু করেন মুহাম্মদুল্লাহ হাফেজ্জী। শেষ বয়সে হাফেজ্জী নিজের বার্ধক্যের কথা চিন্তা করে থানভীর আরেক খলিফা আবরারুল হক হক্কী ও হাকিম মুহাম্মদ আখতারকে বাংলাদেশে আসার আমন্ত্রণ দেন। ১৯৮১ সালে তারা উভয়ই বাংলাদেশে আগমণ করেন। হাফেজ্জী নিজের শিষ্যদের তাদের হাতে বায়আত হয়ে যাওয়ার নির্দেশ দেন।। তারপর সংগঠনটির কাজ আরও গতিশীল হয়। ১৯৯৩ সালের ২৪ এপ্রিল আবরারুল হক হক্কী ২য় বারের মত বাংলাদেশে আসেন। তখন তিনি সংগঠনের ১৩টি হালকা গঠন করেন। প্রত্যেক হালকার জন্য একজন আমীর ও একজন নায়েবে আমীর নিধার্রণ করে কার্যক্রম পরিচালনার পরামর্শ দেন। তারপর তিনি মাহমুদুল হাসানকে আমীরুল উমারা বা আমীরদের আমীর মনোনীত করেন। তখন থেকে মাহমুদুল হাসানের তত্ত্ববধানে সংগঠনটির কার্যক্রম পরিচালিত হয়ে আসছে।
লক্ষ্য ও উদ্দেশ্য
সংগঠনটির মৌলিক উদ্দেশ্য মানবজীবনের সকল ক্ষেত্রে মুহাম্মদ (স.)-এর সুন্নত ও আদর্শের প্রতিফলন ঘটানো। থানভীর রচিত গ্রন্থসমূহে বিশেষত দাওয়াতীদ্দায়ী, তাফহীমুল মুসলিমীন, তানজীমুল মুসলিমীন এবং আবরারুল হক হক্কীর রচিত আশরাফুন্নেজামে সংগঠনটির বিস্তারিত লক্ষ্য-উদ্দেশ্য ও কর্মসূচী বিদ্যমান রয়েছে।
কর্মসূচি
এই সংগঠনের কর্মসূচির মধ্যে রয়েছে:
এ সমস্ত কর্মসূচি বাস্তবায়নের জন্য রয়েছে মজলিসুল উমারা, থানা ভিত্তিক হালকা, মজলিসে আম, কর্মী মজলিস, গাশতী মজলিস, ইসলাহি মজলিস, তরবিয়তুল মুআল্লিমীন, মজলিসুল ইফতা, মজলিসুল উলামা ওয়াল আইম্মা।
ওয়াজ মাহফিল আয়োজনে এটি সবচেয়ে কঠোর নীতি পালন করে। বাড়তি কিছু সংযোজন থেকে বিরত থাকে। তার মধ্যে রয়েছে: ওয়াজের জন্য মসজিদ বা মাদ্রাসা বেছে নেওয়া, রাস্তা বন্ধ করে মাহফিল না করা, সীমাবদ্ধ এলাকায় মাইক বসানো, বেশি রাত অবধি মাহফিল না করা, বয়ানের জন্য হাদিয়া বা সম্মানী পেশ না করা, অনুমতি ছাড়া খাবারের আয়োজন না করা, বক্তার আগমনে স্লোগান না দেওয়া, মঞ্চে আলোকসজ্জা না করা ইত্যাদি।
জাতির জনক বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়
জাতির জনক বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, নারায়ণগঞ্জ হচ্ছে বাংলাদেশ সরকারের অথার্য়নে একটি পাবলিক বিশ্ববিদ্যালয়। বাংলাদেশ সরকারের শিক্ষা মন্ত্রণালয় ৯ ডিসেম্বর ২০২০ এ বিশ্ববিদ্যালয় স্থাপনের অনুমোন প্রদান করে।
ইতিহাস
নারায়ণগঞ্জ-৪ আসনের সংসদ সদস্য শামীম ওসমান এর দীর্ঘদিন ধরে এই দাবি উত্থাপন করছিলেন। নারায়ণগঞ্জ সিটি কর্পোরেশন এর মেয়র ডা. সেলিনা হায়াৎ আইভী ও নারায়ণগঞ্জ-৫ আসনের সাংসদ এ কে এম সেলিম ওসমানও বিভিন্নদিন ধরে এই দাবি জানিয়েছিলেন।
সমাধিস্থ পুরুষ
সমাধিস্থ পুরুষ (समाधिस्थ पुरुष, ) বলতে এমন ব্যক্তিকে বোঝায় যে শান্ত অবস্থায় থাকে। এই জাতীয় ব্যক্তি সমস্ত পরিস্থিতিতে অপ্রভাবিত থাকে এবং বিচ্ছিন্নতার অনুভূতি সহ সমস্ত আবেগ গ্রহণ করে। সমাধিস্থ পুরুষকে আত্ম-উপলব্ধি ব্যক্তি হিসেবে বিবেচনা করা হয়। তিনি স্বেচ্ছায় ও সর্বদা ধ্যানরত অবস্থায় থাকেন। এটি এমন জগত যা অনেক আধ্যাত্মিকভাবে প্রবণ মানুষ লক্ষ্য করে। এই অবস্থা অর্জনের প্রথম ধাপ হল মননশীলভাবে বেঁচে থাকা।
বুৎপত্তি
সমাধিস্থ পুরুষ দুটি শব্দ দ্বারা গঠিত: সমাধি ও পুরুষ। এই প্রসঙ্গে পুরুষ বলতে অনুশীলনকারীকে বোঝায়। আরও, সমাধিস্থ হল সংস্কৃত যৌগ যা দুটি পদ দ্বারা গঠিত: সমাধি (সংস্কৃত: समाधी) এবং স্থ (সংস্কৃত: स्थ)। হিন্দুধর্ম, জৈনধর্ম, বৌদ্ধধর্ম, শিখধর্ম ও যোগ দর্শন অনুসারে সমাধি হল ধ্যানমূলক চেতনা। তীব্র ধ্যান দ্বারা এই ধরনের সমাধি-সদৃশ অবস্থা অর্জন করা হয়। এবং, 'স্থ' এর অর্থ হবে 'স্থির' বা 'নিষ্ক্রিয়'। যাইহোক, দার্শনিক কিরীত জোশী উল্লেখ করেছেন: তিনি (সমাধিস্থ পুরুষ) স্থিত (এখনও), কিন্তু নিষ্ক্রিয় নন। তিনি সমমনা কিন্তু নিষ্ক্রিয় নন। অতএব, সমাধিস্থ পুরষ এমন অনুশীলনকারী হবেন যার মন, চিন্তাভাবনা ও ক্ষমতা স্থির থাকে এবং তিনি সক্রিয়ভাবে ধ্যানমূলক অবস্থায় অবস্থান করেন।
বিবরণ
সমাধিস্থ পুরুষ অপরিবর্তিত, সুখ বা দুঃখ, প্রশংসা বা নিন্দা, সুখ বা দুঃখ, একাকীত্ব বা সাহচর্য, জীবনের উচ্চ বা নীচু দ্বারা প্রভাবিত হয় না। এই ধরনের ব্যক্তি নিরপেক্ষ দৃষ্টিভঙ্গির সঙ্গে মনের সঙ্গে জীবন সঠিক পথে পরিচালনা করে। ইন্দ্রিয়ার তার মানসিক অনুষদের উপর তার নিয়ন্ত্রণ রয়েছে যা তাকে স্বয়ংক্রিয় প্রতিক্রিয়া থেকে তার মন পরীক্ষা করতে এবং সর্তকরণ থেকে মুক্ত করতে সক্ষম করে। সমাধিস্থ পুরুষ সর্বদা ধ্যানমূলক সমাধিতে থাকে, ইচ্ছা করে। এর অর্থ এই নয় যে এই জাতীয় ব্যক্তি নিষ্ক্রিয় বা নিষ্ক্রিয়। প্রকৃতপক্ষে, সমাধিস্থ ব্যক্তি হলেন আত্ম-উপলব্ধি ব্যক্তি যিনি তার প্রকৃত প্রকৃতির সংস্পর্শে আছেন। তিনি ইন্দ্রিয়সমূহের দাস হওয়ার পরিবর্তে তাদের অনুষদ বা প্রভু হয়ে ওঠে। তিনি অতি-চেতনায় নিমজ্জিত। সন্ন্যাসী ওম স্বামী সমাধিস্থ পুরষের গুণাবলীর উল্লেখ করেছেন  যেমন: পারদর্শী তার প্রশান্ত সজ্জায় দৃঢ়ভাবে প্রতিষ্ঠিত। যোগের সংশ্লেষণে, শ্রী অরবিন্দ,  বলেছেন এমন আত্মা যে বিভ্রান্তি ছাড়াই সমাধিতে স্থির হয়েছে এবং কোনো কিছুর দ্বারা আবদ্ধ বা বিভ্রান্ত বা সীমিত না হয়েই তার সত্তার পরিধিতে সকলকে আলিঙ্গন করতে পারে"।
ভগবদ্গীতায়, ভগবান কৃষ্ণ সমাধিস্থ পুরুষকে বর্ণনা করেছেন। তিনি অনুশীলনকারীকে এভাবে বর্ণনা করেছেন: "হে পার্থ,  যখন কেউ সমস্ত স্বার্থপর আকাঙ্ক্ষা ও ইন্দ্রিয়ের লালসা পরিত্যাগ করে যা মনকে যন্ত্রণা দেয়, এবং আত্ম-উপলব্ধিতে সন্তুষ্ট হয়, তখন এমন ব্যক্তিকে অতীন্দ্রিয়ভাবে অবস্থিত বলা হয়। যাঁর মন দুঃখের মধ্যেও নিরবচ্ছিন্ন থাকে, যিনি আনন্দের আকাঙ্ক্ষা করেন না এবং যিনি আসক্তি, ভয় ও ক্রোধ থেকে মুক্ত, তাকে স্থির জ্ঞানের ঋষি বলা হয়। যিনি সকল অবস্থাতেই অনড় থাকেন, এবং সৌভাগ্যের দ্বারা প্রসন্ন হন না এবং ক্লেশ দ্বারা হতাশ হন না, তিনি নিখুঁত জ্ঞানসম্পন্ন ঋষি। যে ব্যক্তি তাদের বস্তু থেকে ইন্দ্রিয়গুলি প্রত্যাহার করতে সক্ষম হয়, যেমন কচ্ছপ তার খোলের মধ্যে তার অঙ্গ প্রত্যাহার করে, সে ঐশ্বরিক জ্ঞানে প্রতিষ্ঠিত হয়। অভিলাষীরা তাদের ভোগের বস্তু থেকে ইন্দ্রিয়কে সংযত করতে পারে, কিন্তু ইন্দ্রিয় বস্তুর স্বাদ থেকে যায়। যাইহোক, এমনকি যারা পরম উপলব্ধি তাদের জন্য এই স্বাদ বন্ধ হয়। হে কুন্তীর পুত্র, ইন্দ্রিয়গুলি এতই শক্তিশালী ও অশান্ত যে তারা বৈষম্য ও আত্মনিয়ন্ত্রণ অনুশীলনকারী ব্যক্তির মনকেও জোরপূর্বক হরণ করতে পারে..। যে ব্যক্তি সমস্ত বস্তুগত কামনা-বাসনা ত্যাগ করে লোভ, মালিকানা ও অহংবোধ থেকে মুক্ত জীবনযাপন করে, সে পরিপূর্ণ শান্তি লাভ করে। হে পার্থ, আলোকিত আত্মার এই অবস্থা যে তা অর্জন করার পরে, কেউ আর কখনও বিভ্রান্ত হয় না। মৃত্যুকালেও এই চেতনায় স্থাপিত হয়ে জীবন-মৃত্যুর চক্র থেকে মুক্ত হয়ে পরমেশ্বরের গৃহে পৌঁছে যায়।"
- ভগবদ্গীতা, দ্বিতীয় অধ্যায়, শ্লোক ৫৫ থেকে ৭২
ওম স্বামীর মতে, ভগবান রাম, যাকে পুরুষোত্তম বলা হয়, তাকে সমাধিস্থ পুরুষ হিসেবে বিবেচনা করা হয়। ভগবান রাম সর্বদা ধ্যানশীল সচেতন অবস্থায় থাকেন। তিনি তার প্রকৃত প্রকৃতির সংস্পর্শে আছেন, এবং তার অনুষদের উপর আদেশ রয়েছে।
তাৎপর্য
আধ্যাত্মিক তাৎপর্য হিন্দুধর্ম, জৈনধর্ম, বৌদ্ধধর্ম, শিখধর্ম ও যোগ দর্শনে সমাধিস্থ হল অত্যন্ত প্রস্তাবিত মানসিক অবস্থা, এবং প্রত্যেককে সমাধিস্থ পুরুষ বা অনুশীলনকারী হতে উৎসাহিত করা হয়। ধ্যানের তীব্র অনুশীলনের মাধ্যমে স্বেচ্ছায় স্থায়ী ধ্যান চেতনা অর্জন করা হয়। একজন সমাধিস্থ পুরুষ হওয়ার গুরুত্ব এই সত্য থেকে বাদ দেওয়া যেতে পারে যে এই ধরনের ব্যক্তি, তার গুণাবলী, বৈশিষ্ট্য ও আচরণ ভগবদ্গীতায়, ভগবান কৃষ্ণ ও অর্জুনের মধ্যে আলোচনা করা হয়েছে। ভগবদ্গীতা, অধ্যায় ২, শ্লোক ৫৪, অর্জুন ভগবান কৃষ্ণকে জিজ্ঞাসা করেছেন সমাধিস্থ পুরুষের বৈশিষ্ট্য কী। "स्थितप्रज्ञस्य का भाषा समाधिस्थस्य केशव । स्थितधीः किं प्रभाषेत किमासीत व्रजेत किम् ।। 2.54 ।।
ঝুলন্ত চিংড়ি
বিবরণ
ঝুলন্ত চিংড়ি ক্রান্তীয় আমেরিকার প্রজাতি। গাছ প্রায় ৪ মিটার পর্যন্ত উঁচু ও খাড়া হয়। পাতা কলাগাছের পাতার মতো, লম্বা ডাঁটার আগায় আয়তকার ফলক। মঞ্জরিপত্র বড়, নৌকাকার, লাল, আগা সবুজ। ঝুলন্ত মঞ্জরিধর এই প্রজাতিটির মঞ্জরিপত্র উজ্জ্বল লাল। ফুলের মধু হামিংবার্ডসহ অনেক পাখির প্রিয়। এটি বলিভিয়ার জাতীয় ফুল। সেখানকার স্থানীয় নাম, পাটুজু।
সমাধিস্থ পুরুষ
তাৎপর্য
- ভগবদ্গীতা, ২.৫৪
পিপলোদা
পিপলোদা (Piploda) ভারতের মধ্য প্রদেশ রাজ্যের রতলম জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পিপলোদা শহরের জনসংখ্যা হল ৭৩০২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে পিপলোদা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মাইকেল পেলিন
স্যার মাইকেল পেলিন (Sir Michael Edward Palin, ; জন্ম ৫ মে ১৯৪৩ ) একজন ইংরেজ অভিনেতা, কৌতুকাভিনেতা, লেখক, টেলিভিশন উপস্থাপক ও বক্তা। তিনি মন্টি পাইথন কৌতুকাভিনয় দলের সদস্য ছিলেন। ১৯৮০ সাল থেকে তিনি অসংখ্য ভ্রমণ প্রামাণ্যচিত্র তৈরি করেছেন।
পাইথন দল ছাড়াও পেলিন জোন্সের সাথে কাজ করতেন এবং তারা একত্রে রিপিং ইয়ার্নস লিখতেন। তিনি পাইথন দলের টেরি জিলিয়ামের পরিচালিত কয়েকটি চলচ্চিত্রে অভিনয় করেছেন এবং তন্মধ্যে উল্লেখযোগ্য কাজ ছিল আ ফিশ কলড ওয়ান্ডা (১৯৮৮), যার জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। এছাড়া তিনি ভ্রমণ লেখক ও ভ্রমণ প্রামাণ্যচিত্র নির্মাতা হিসেবে তার নতুন কর্মজীবন শুরু করেন, যা বিবিসিতে প্রচারিত হত। এই কাজের জন্য তিনি উত্তর ও দক্ষিণ মেরু, সাহারা মরুভূমি, হিমালয় পর্বতমালা, পূর্ব ইউরোপ ও ব্রাজিলে ভ্রমণ করেছেন। ২০১৮ সালে তিনি উত্তর কোরিয়ায় ভ্রমণ করেন এবং চ্যানেল ফাইভে একটি ধারাবাহিকে এই বিচ্ছিন্ন দেশ নিয়ে একটি ধারাবাহিক প্রচারিত হয়।
টেলিভিশনে অবদানের জন্য ২০০০ সালের নববর্ষ সম্মাননায় পেলিনকে কমান্ডার অব দি অর্ডার অব দ্য ব্রিটিশ এম্পায়ারে ভূষিত করা হয় এবং ভ্রমণ, সংস্কৃতি ও ভূগোলে অবদানের ২০১৯ সালের নববর্ষ সম্মাননায় তাকে নাইটহুডে ভূষিত করা হয়। ২০০৫ সালে কৌতুকাভিনেতা ও কৌতুকাভিনয়ের সাথে সংশ্লিষ্টদের এক ভোটে তিনি কৌতুকাভিনেতাদের কৌতুকাভিনেতা হিসেবে ৩০তম স্থান অধিকার করেন। ২০০৯ থেকে ২০১২ সাল পর্যন্ত তিনি রয়্যাল জিওগ্রাফিক সোসাইটির সভাপতি ছিলেন। ২০১৩ সালের ১২ই মে বাফটার বিশিষ্ট সভ্য হিসেবে নির্বাচিত হন।
ভ্রমণকাহিনী
তার সবকয়টি ভ্রমনের বই তার ওয়েবসাইট পেলিন্‌স ট্রাভেলসে বিনামূল্যে পড়া যাবে।
দিনাজপুর কেন্দ্রীয় শহীদ মিনার
দিনাজপুর কেন্দ্রীয় শহীদ মিনার ১৯৫২ সালের বাংলা ভাষা আন্দোলনের শহীদদের স্মরণে নির্মিত একটি সৌধ। এটি বাংলাদেশের দিনাজপুর জেলার গোর-এ-শহীদ বড়ময়দান-এ অবস্থিত এবং প্রতি বছর ২১ ফেব্রুয়ারি তারিখে এখানে ভাষা আন্দোলনের শহীদদের প্রতি শ্রদ্ধার্ঘ্য নিবেদন করা হয়।
ইতিহাস
১৯৫২ সালে ভাষা আন্দোলন চরম আকার ধারণ করলে ২১ ফেব্রুয়ারি পাক সরকারের পুলিশবাহিনী বিক্ষুব্ধ ছাত্র নেতার মিছিলে গুলি চালিয়ে ঢাকার রাজপথ ছাত্রদের বুকের তাজা রক্তে রঞ্জিত করে। সেই আন্দোলনের ঢেউ আছড়ে পড়ে ঢাকা থেকে দিনাজপুর জেলা শহরে। সেই সময় দিনাজপুরে মির্জা নূরুল হুদা ছোটি, আসলেউদ্দিন, রহিমউদ্দিন, রফিক চৌধুরী, নাসিম চৌধুরী, মোস্তাফা নূর-উল-ইসলাম, এম আর আখতার মুকুল, রিয়াজুল ইসলাম, দবিরুল ইসলাম, আব্দুর রহমান চৌধুরী, হীরণ চক্রবর্তী, মাহমুদ মোকাররম হোসেন, আব্দুল হাফিজ, আব্দুল হক, মোহাম্মদ আলী, আবুল কাসেম, আব্দুল মোতালেব মঈনুদ্দিন, আমিনুর রহমান মন্টু, মোহাম্মদ ফরহাদ, দলিলউদ্দিন, আমানুল্লাহ সরকার, আবু তোরাব, আমানুল্লাহ আহমেদ লায়ন ও টাইগার দুই ভাই, তৎকালীন জেলা ম্যাজিস্ট্রেট পানাউল্লাহ আহমেদের দুই পুত্র, কাজী বুরহান, মির্জা আনোয়ারুল ইসলাম তানু প্রমুখ ভাষা আন্দোলনে দিনাজপুর ভিত্তিক নেতৃত্ব গড়ে তোলেন। নারী সমাজের মধ্যে যারা ছিলেন তাদের মধ্যে অন্যতম হামিদা হক, শেফালী, কচিমনি, খুকুমনি। এসব কলেজ ও স্কুলছাত্রীদের উত্সাহ যোগান দেন নুরজাহান আহমেদ, দৌলতুনেসা লিলি চৌধুরী প্রমুখ। দিনাজপুর জেলার ১৩টি উপজেলায় নির্মিত শহীদ মিনারসহ জেলায় মোট শহীদ মিনারের সংখ্যা বর্তমানে ৬৩৮।
নকশা ও স্থাপত্য
দিনাজপুর কেন্দ্রীয় শহীদ মিনার নির্মান করা হয়েছে ঢাকার কেন্দ্রীয় শহীদ মিনারের অবিকল আদলে।
নির্মাণ ও উদ্বোধন
১৯৭৩ সালের ২১ ফেব্রুয়ারি এই শহীদ মিনারটি ফুল দিয়ে উদ্বোধন করেন শতদল ক্লাবের সভাপতি ও সাবেক পৌর চেয়ারম্যান ডাঃ হাফিজ উদ্দীন আহমেদ। এরপর স্বাধীনতা যুদ্ধে নিহত বালুয়াডাঙ্গা লতিফের স্মরণে বালুয়াডাঙ্গা মোড়ে একটি শহীদ মিনার স্থানীয় পাহাড়পুর, চাউলিয়াপট্টি মিলনায়তন সমিতির উদ্যোগে '৭৪ সালে নির্মাণ করা হয়। এই ৪টি শহীদ মিনারই নির্মিত হয়েছিল অঞ্চল ও প্রতিষ্ঠানভিত্তিক উদ্যোগে। পরবর্তীতে দিনাজপুর শহরে এবং সদর উপজেলাতে কেবিএম কলেজ, দিনাজপুর পলিটেকনিক ইন্সটিটিউট, পিটিআই এবং মেডিকেল কলেজ, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় সহ বিভিন্ন শিক্ষা প্রতিষ্ঠানে গড়ে উঠেছে শহীদ মিনার। ১৯৯৮ সালের ২৯ নভেম্বর জেলা প্রশাসনের সভাকক্ষে বিজয় দিবসের আলোচনা সভায় কেন্দ্রীয় শহীদ মিনার নির্মাণে জেলা প্রশাসক বীর মুক্তিযোদ্ধা মোঃ আজিজুর রহমান অভিপ্রায় ব্যক্ত করেন। ঐ সভাতেই প্রস্তাবটি গৃহীত হবার পর কেন্দ্রীয় শহীদ মিনার নির্মাণের উদ্দেশ্যে উপদেষ্টা কমিটি, সাধারণ কমিটি এবং নির্মাণ উপ-কমিটি গঠিত হয়।
সভার সিদ্ধান্ত মোতাবেক গোর-এ-শহীদ ময়দানের উত্তর-পূর্বকোণে ৫০ শতক জায়গা নির্ধারণ করা হয় শহীদ মিনার নির্মাণের জন্য। ঢাকার কেন্দ্রীয় শহীদ মিনারের অবিকল আদলে দিনাজপুর কেন্দ্রীয় শহীদ মিনার নির্মাণের উদ্দেশ্যে পূর্বোক্ত শহীদ মিনারের মূল নক্সা, ডিজাইন ইত্যাদি প্রয়োজনীয় কাগজপত্রের কপি সংগ্রহ করে গণপূর্ত বিভাগের নির্বাহী প্রকৌশলী জাহাঙ্গীর আলম সভায় উপস্থাপন করে। গণপূর্ত বিভাগের নির্বাহী প্রকৌশলী জাহাঙ্গীর আলম, সাংস্কৃতিক ব্যক্তিত্ব আনোয়ারুল ইসলাম তানু, দিনাজপুরের আপামর জনগণ ১৯৯৯ সালের ১৮ ফেব্রুয়ারি সকাল থেকে ২০ ফেব্রুয়ারি ভোর পর্যন্ত টানা ৪৮ ঘণ্টা পরিশ্রম করে ২১ ফেব্রুয়ারি মধ্যরাত থেকে শহীদ মিনারে শ্রদ্ধার্ঘ্য অর্পণ করার ব্যবস্থা গ্রহণ করা হয়।
জামালপুর মল্লিকার্জুন
জামালপুর মল্লিকার্জুন (জন্ম: ১৫ অক্টোবর,১৯৯৩) হলেন একজন ভারতীয় ক্রিকেটার । তিনি ২ মার্চ, ২০১৯ তারিখে সৈয়দ মোশতাক আলী ট্রফিতে হায়দ্রবাদের হয়ে টি-টোয়েন্টি ক্রিকেটে অভিষিক্ত হন। ২০১৯-২০ বিজয় হাজারে ট্রফিতে হায়দ্রবাদের হয়ে ২৮ সেপ্টেম্বর, ২০১৯ তারিখে তিনি লিস্ট এ ক্রিকেটে অভিষিক্ত হন। ২০১৯-২০ রঞ্জি ট্রফিতে হায়দরাবাদের হয়ে ৩ জানুয়ারি, ২০২০ তারিখে প্রথম শ্রেণির ক্রিকেটে তার অভিষেক ঘটে।
ওয়াসিলউদ্দিন আহমদ
ওয়াসিলউদ্দিন আহমদ (জন্ম: ১৯ জানুয়ারী ১৯৮৬, চট্টগ্রামে) একজন বাংলাদেশী প্রথম শ্রেণির এবং লিস্ট এ ক্রিকেটার । তিনি ডানহাতি ব্যাটসম্যান এবং ডান বাহু মিডিয়াম পেস বোলার।
ক্যারিয়ার
ওয়াসিলউদ্দিন আহমদ ২০০২/০৩ সালে চট্টগ্রাম বিভাগের হয়ে আত্মপ্রকাশ করেন এবং ২০০৬/২০০৭ মৌসুম পর্যন্ত খেলেন। তিনি ২০০৪/০৫ সালে বাংলাদেশ ‘এ’ এবং ২০০১/০৯ সালে বাংলাদেশের অনূর্ধ্ব -১৯-এর হয়ে ওয়ানডে খেলেন।
তিনি খুলনা বিভাগের বিপক্ষে ২ টি প্রথম শ্রেণির অর্ধশতক করেছেন। তার সেরা স্কোর ৭৪ এবং দ্বিতীয় বরিশাল বিভাগের বিরুদ্ধে ৩৬ রানে ৩ উইকেট নেন। তার সেরা সীমিত ওভারের স্কোর জিম্বাবুয়ে এ দলের বিপক্ষে ৪৯ *।
হাকা চিন ভাষা
থাম্ব|হাকা চিন রীতিনীতির উপর বই হাকা চিন ভাষা পূর্ব ভারত, মিয়ানমার ও বাংলাদেশে প্রচলিত একটি তিব্বতি-বর্মী ভাষা যাতে প্রায় সাড়ে চার লক্ষ লোক কথা বলে। এদের মধ্যে ২ হাজার জোখুয়া ভাষা এবং ৬০ হাজার লাই ভাষাভাষী লোককেও গণনায় ধরা হয়েছে।
হাকা চিনের তরুণ বক্তাদের মধ্যে সাক্ষরতার হার বেশি। ভাষাটি লাতিন লিপিতে লেখা হয়। ১৯৮০ ও ১৯৯০-এর দশকে ভাষাটিতে বাইবেল অনুবাদ করা হয়। ভাষাটির তিনটি উপভাষা আছে --- ক্লাংক্লাং, জোখুয়া এবং শোনশে।
এরমেলিন্ডা মেকসি
এরমেলিন্ডা মেকসি হচ্ছেন ১৯৯৭ সাল থেকে ২০০৫ সাল পর্যন্ত আলবেনিয়া মন্ত্রিসভায় বিভিন্ন পদে অধিষ্ঠিত একজন আলবেনিয়ান রাজনীতিবিদ। তিনি আলবেনিয়ার প্রথম নারী যিনি উপ প্রধানমন্ত্রী পদে অধিষ্ঠিত হয়ে ছিলেন কর্তৃক, তখনকার সময়ে আলবেনিয়ায় তার এই পদটিই ছিল কোন নারী কর্তৃক অধিকৃত সর্বোচ্চ পদ।
জীবনী
১৯৯২ সালে তিনি আলবেনিয়া প্রজাতন্ত্রের সংসদ সদস্য নির্বাচিত হন এবং নভেম্বর ২০১১ পর্যন্ত এই পদে অধিষ্ঠিত হন। সমাজতান্ত্রিক সরকার চলাকালীন তিনি ১৯৯৭-১৯৯৮ সালে বৈদেশিক সহায়তা ও উন্নয়ন প্রতিমন্ত্রী হিসেবে দায়িত্ব পালন করেন এবং ২০০২ সাল পর্যন্ত অর্থনীতি মন্ত্রী হিসেবে দায়িত্ব পালন করেন। ২০০৩ সালের জুন মাসে ফাতোস ন্যানো গঠিত নতুন সরকারে উপ প্রধানমন্ত্রী হিসেবে তিনি নিযুক্ত হন এবং ডিসেম্বর ২০০৩ পর্যন্ত এই পদে দায়িত্ব পালন করেন। তারপরে তিনি ইউরোপীয় ইন্টিগ্রেশন প্রক্রিয়ার সহায়তার জন্য ইউরোপীয় ইন্টিগ্রেশন মন্ত্রী হিসেবে নিযুক্ত হন যেটি হচ্ছে ইউরোপীয় ইন্টিগ্রেশনে সহায়তার জন্য তৈরি একটি নতুন মন্ত্রণালয়।
২০১১ সাল পর্যন্ত মেকসি সংসদ সদস্য হিসাবে দায়িত্ব পালন করেন, যখন সংসদ কর্তৃক আলবেনিয়া ব্যাংকের সুপারভাইজারি কাউন্সিলের সদস্য নির্বাচিত হওয়ার পরে জারি করা হয়।
উলু মসজিদ (ইলিসু)
উলু মসজিদ (Ulu məscid.), অথবা জুমা মসজিদ (Cümə məscidi ), আজারবাইজানের গাখ অঞ্চলের ইলিসু গ্রামে অবস্থিত একটি মসজিদ। এটি ১৮ শতকে নির্মিত হয়েছিল। ঐতিহাসিক ও সাংস্কৃতিক স্মৃতিস্তম্ভের বিষয়ে আজারবাইজান প্রজাতন্ত্রের মন্ত্রীদের মন্ত্রিপরিষদের আদেশ অনুসারে, এটিকে জাতীয় গুরুত্বপূর্ণ স্থাপত্য স্মৃতিস্তম্ভ হিসেবে বিবেচনা করা হয়েছে।
সম্পর্কিত
মসজিদটি ইলিসু গ্রামের প্রধান চত্বরেই অবস্থিত। এটি গ্রামের পরিকল্পনা কাঠামো ও উন্নয়নের ক্ষেত্রে এটি অত্যন্ত গুরুত্বপূর্ণ ভূমিকা পালন করে। স্মারকটির স্থাপত্য এবং স্থানিক নকশা স্থানীয় প্রাকৃতিক ও জলবায়ু পরিস্থিতি এবং নির্মাণ কৌশল ও উপকরণ দ্বারা প্রভাবিত। মসজিদটির উত্তর-দক্ষিণে ১৩ × ২৬ মিটার পরিমাপের একটি দৃঢ়ভাবে প্রসারিত আয়তক্ষেত্র রয়েছে।
আয়তক্ষেত্রটি দুটি বর্গক্ষেত্র নিয়ে গঠিত, যেগুলোকে, পাথরের ক্রুসিফর্ম সমর্থনের সাহায্যে নয়টি কক্ষে বিভক্ত করা হয়েছে এবং তাদের উপর সূচালো খিলান রয়েছে। তিনটি উত্তর কক্ষ, যা একটি খিলানযুক্ত পোর্টাল এবং জানালা খোলার সাথে একটি প্রাচীর দ্বারা পৃথক করা আছে, তা পোর্টিকো-ইভানটি গঠন করে। এই উপাদানটি কাখ গোষ্ঠীর সমস্ত মসজিদেই দেখা যায় এবং এই কাঠামোর ভলিউমেট্রিক-স্থানিক গঠনে একটি সক্রিয় স্থান নেয়।
মসজিদের সবচেয়ে বৈশিষ্ট্যপূর্ণ বৈশিষ্ট্য হলো এর স্থানিক গঠনের স্পষ্টভাবে প্রকাশ করা সরলতা, সেইসাথে সম্মুখভাগের বিভাজন এবং ভবনের অভ্যন্তরীণ কাঠামোর মধ্যে সংযোগ। প্রধানটি হলো মসজিদের উত্তর দিকের সম্মুখভাগ। এটি একটি মার্জিত নকশার তিনটি ল্যানসেট খোলার দ্বারা কাটা, যা একটি আয়তক্ষেত্রাকার প্রসারিত ফ্রেম দ্বারা তৈরি করা হয়েছে। সম্মুখ প্রাচীরের এই নকশাটি আজারবাইজানের ভূখণ্ডে ১৭ শতকের ধর্মীয় ভবনগুলোর স্থাপত্যের জন্য আদর্শ।
তালাত বাসারী
তালাত বাসারী (, ১৯২৩ - ১৮ই সেপ্টেম্বর ২০২০), একজন ইরানি বাহাই কবি, নারীবাদী, শিক্ষাবিদ ও লেখিকা ছিলেন।
জীবনী
তিনি কাস্পিয়ান সাগরের তীরে বাবোল শহরে আতাউল্লাহ বাসারী (পিতা) ও বেলগিস আজিজির (মা) সন্তান হিসাবে জন্ম গ্রহণ করেন। তিনি ফারসি ভাষা ও সাহিত্যে পিএইচডি অর্জন করেন এবং ইরানের রাজধানী তেহরানের মাধ্যমিক বিদ্যালয়ে বক্তৃতা দিয়েছিলেন। তিনি ১৯৪১ সালে আবুঘাসেম ঘেবরকে বিবাহ করেন। তিনি প্রথম নারী ইরানে একটি বিশ্ববিদ্যালয় উপাচার্য হিসেবে নিযুক্ত করা, যখন সে ১৯৬০-এর দশকে গুন্ডেশপুর বিশ্ববিদ্যালয়ের মধ্যে আহবাজ হিসাবে নিযুক্ত ছিলেন। এই বিশ্ববিদ্যালয়টি পাহলভী রাজবংশ কর্তৃক বিংশ শতাব্দীতে গুন্ডেশাপুরের প্রাচীন সাসানীয় একাডেমী স্মরণে প্রতিষ্ঠিত হয়েছিল। ইরানে ইসলামী বিপ্লবের পরে এবং তার বাহাই বিশ্বাসের কারণে, তিনি তার বিশ্ববিদ্যালয় অবস্থান থেকে বরখাস্ত হন এবং অবশেষে যুক্তরাষ্ট্রে চলে যান।
তিনি বিখ্যাত ফারসি কবি ফেরদৌসীর রচিত জাতীয় মহাকাব্য শাহনামসহ ফার্সি সাহিত্যের উপর ব্যাপক সমালোচনা প্রকাশ করেন। তার সমালোচনাগুলি বিশিষ্ট ইরানি ঐতিহাসিক ইরাজ আফশার শাহনামের সাহিত্যকে ঘিরে প্রস্তাবিত বর্ণনামূলক পাঠ হিসাবে তালিকাভুক্ত করেছেন। তিনি ২০১৮ সালে শাহনামের মহিলা নামে ৩৪৭ পৃষ্ঠার একটি বই প্রকাশ করেছিলেন, যা মহাকাব্যের মহিলা চরিত্রগুলি নিয়ে গবেষণা করেছিল। প্রতিটি চরিত্র পৃথকভাবে বিশ্লেষণ করা হয় এবং এর মধ্যে শাহ কে কেভাসের স্ত্রী সৌদাবেহ, নায়ক রোস্তমের স্ত্রী তাহমিনেহ, গর্দফারিদ একজন চ্যাম্পিয়ন যিনি নারীদের সাহস ও আশার প্রতীক এবং ফারানদুনের মা ফারানক, যিনি বর্ণ রাজ্যের একজন নায়ক॥ তিনি ১৯৬৭ সালে ইরানে নারীবাদী আন্দোলনের পথিকৃৎ জান্দোখত শিরাজীর জীবনীও প্রকাশ করেছিলেন।
তিনি নিউ জার্সিতে বসবাস করতেন। তিনি নিউ জার্সি ভিত্তিক পত্রিকা, ফারশিয়ান হেরিটেজের সম্পাদকীয় বোর্ডেও কাজ করেছিলেন। সে বাহাই হিসাবে পরিচিত। তিনি প্রভাবশালী ফার্সি বাহাই কবি তাহিরির জীবন নিয়ে বইগুলিতেও সহায়তা করেছিলেন এবং একাডেমিয়ায় ইংরেজী অনুবাদে ফার্সির সাথে অবদান রেখেছিলেন।
মৃত্যু
তালাত বাসারী মার্কিন যুক্তরাষ্ট্রের পশ্চিম উপকূলীয় রাজ্য ক্যালিফোর্নিয়ার লস এঞ্জেলেস শহরের ৯৭ বছর বয়সে ২০২০ সালের ১৮ই সেপ্টেম্বর মৃত্যুবরণ করেন।
স্বীকৃতি
আমেরিকার সিয়াটলের ইসাকাহ হাইল্যান্ডস -এ উইমেন অব পার্সিয়া শিল্প প্রদর্শনীতে প্রদর্শিতদের মধ্যে তার একটি প্রতিকৃতি ছিল।
কটক লোকসভা কেন্দ্র
কটক লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর কটক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর ভারতরুহারী মাহতাব।
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।
সপ্তম জয়বর্মণ
সপ্তম জয়বর্মণ, মরণোত্তর নাম মহপরমসৌগত, (ជ័យវរ្ម័នទី៧ আনুমানিক ১১২০-১২১৮) ছিলেন কম্বোডিয়ার খমের সাম্রাজ্যের (বর্তমানে সিয়েম রিপ) রাজা (রাজত্ব আনুমানিক ১১৮১-১২১৮)। আনুমানিক ১১২০ সালে তার জন্ম। তিনি সম্রাট দ্বিতীয় ধরণীন্দ্রবর্মণ (রাজত্ব ১১৫০-১১৬০) এবং মহারাণী শ্রী জয়রাজাচূড়ামণির পুত্র। তিনি মহারাণী জয়রাজাদেবীর সাথে বিবাহবন্ধনে আবদ্ধ হন এবং জয়রাজাদেবীর মৃত্যুর পরে ভগিনী ইন্দ্রদেবীকে বিবাহ করেন। মনে করা হয়, সম্রাটের জীবনে তার দুই রানীরই অসামান্য ভূমিকা ছিল, বিশেশত বৌদ্ধ ধর্ম এবং দর্শনের প্রতি তার সুগভীর অনুরাগের ব্যাপারে। তার পূর্বে একজন মাত্র সম্রাট ছিলেন, বৌদ্ধ। বৌদ্ধধর্মের স্মারক হিসেবে তিনি একটি বেয়ন নির্মাণ করেন। তাকে খমের বংশের ইতিহাসে অন্যতম শক্তিশালী সম্রাট বিবেচনা করা হয়।
চ্যামেদের পরাজয় ও রাজ্যাভিষেক
১১৭৭ সালে এবং পুনরায় ১১৭৮ সালে, চম্পারা কম্বোডিয়া আক্রমণ করে। ১১৭৭ সালে, চম্পা রাজা চতুর্থ জয়ইন্দ্রবর্মণ একটি তড়িত আক্রমণ করেন খমের রাজধানীতে, টোনলে সাপ হ্রদ থেকে মেকং নদী পর্যন্ত একটি দ্রুতগামী নৌবিহারের মাধ্যমে যাত্রা করে এবং তারপর টেনেল স্যাপের একটি উপনদী সিয়েম রিপ পর্যন্ত। আক্রমণকারীরা যশোধরপুরের খেমার রাজধানীকে ধ্বংশ করে এবং রাজা ত্রিভুবনাদিত্যবর্মণকে হত্যা করে। এছাড়াও ১১৭৮ সালে, সপ্তম জয়বর্মণ খেমার সেনাবাহিনীকে নেতৃত্ব দিয়ে, বহিরাক্রমণকে পরাহত করেন। এই যুদ্ধের অংশ হিসেবে নৌযুদ্ধো রয়েছে, যার চিত্র অনকিত রয়েছে বেয়ন এবং ব্যান্টি চমারের প্রাচীরগাত্রে। এই যুদ্ধজয়, নিঃসন্দেহে সপ্তম জয়বর্মণকে ঐতিহাসিক গুরুত্ব দিয়েছে। সেই সময় তার বয়স ছিল প্রায় ষাটের কোঠায়। এরপরে রাজধানীতে ফিরে তিনি অনুভব করেন চারপাশের অগোছালো ভাব। শক্ত হাতে সব কিছু দমন করে, ১১৮১ খ্রিষ্টাব্দে তিনি নিজেকে সম্রাট হিসেবে ঘোষণা করে।
তার রাজত্বের শুরুতে, সম্ভবত তিনি অন্য এক চ্যাম আক্রমণ প্রতিহত করেন এবং মালয়ঙ্গের (ব্যাটামবং) বর্বর রাজ্যের বিদ্রোহকে দমন করেন। তিনি উদ্বাস্তু যুবরাজ শ্রী বিদ্যানন্দনের সামরিক দক্ষতার দ্বারা ব্যাপকভাবে সাহায্য লাভ করেছিলেন, যিনি পরবর্তীতে বিপ্লব এবং চম্পার বিজয় লাভের অংশ হিসেবেও অংশ নেন (১১৯০-১১৯১)। জয়বর্মণ খমের সাম্রাজ্যকে মেকং উপত্যজার উত্তরে ভিয়েনতিয়েন অব্ধি এবং দক্ষিণে ক্রা ইস্থমুস অবধি বিস্তৃত করেছিলেন।
জনসেবা ও সৌধসমূহ
বাম|থাম্ব|২৩টি প্রস্তর চিত্রের একটি ব্রোঞ্জ প্রতিরূপ যা রাজা সপ্তম জয়বর্মণ তার রাজ্যের বিভিন্ন অংশে পাঠিয়েছিলেন ১১৯১ সালে।. ওয়াল্টার্স শিল্প জাদুঘর।
তার রাজত্বের ৩০ বছরের অধিক সময় ধরে, জয়বর্মণ নির্মাণের একটি বিশাল কর্মসূচী শুরু করেন যা জনসাধারণের জন্যে নির্মাণ ও স্মৃতিস্তম্ভ উভয়ই অন্তর্ভুক্ত করে। মহাযান বৌদ্ধ হিসেবে, তার ঘোষিত লক্ষ্য ছিল তার লোকদের দুঃখ হ্রাস করা। একটি শিলালিপি বলে, "তিনি তার নিজের চেয়ে নিজের প্রজাদের অসুস্থতা ভোগ করেছিলেন; পুরুষের দেহকে প্রভাবিত করে এমন যন্ত্রণা তার জন্য আধ্যাত্মিক ব্যথা ছিল এবং এভাবে আরও তীক্ষ্ণ ছিল।" এই ঘোষণাকে অবশ্যই অবহেলাযোগ্য সত্যের আলোকে পড়তে হবে যে জয়বর্মণ দ্বারা নির্মিত অসংখ্য স্মৃতিতে হাজার হাজার শ্রমিকের শ্রম ছিল এবং তার রাজত্বকে চিহ্নিতকরণ করা হয়, রাজ্যের কেন্দ্রীয়করণের দ্বারা এবং বৃহত্তর জনসংখ্যা কেন্দ্রগুলিতে জনসংখ্যা বৃদ্ধি দ্বারা।
ইতিহাসবিদরা জয়বর্মণএর নিবিড় ভবন প্রোগ্রামে অনেক দিক চিহ্নিত করেছেন। এক পর্যায়ে, তিনি তার বিখ্যাত ১২০ হাসপাতালের মতো দরকারি নির্মাণের উপর মনোযোগ দিয়েছিলেন;  জোর দিয়েছিলেন রাস্তা বরাবর বিশ্রাম ঘর এবং জলাধার নির্মাণেও। এরপর তিনি তার পিতামাতার সম্মানে একজোড়া মন্দির নির্মাণ করেন, তা প্রোম- মায়ের সম্মানে এবং প্রেয়াহ খান তার বাবার সম্মানে।
অবশেষে তিনি তার নিজের "মন্দির-পর্বত" বেয়ন নির্মাণ, করেন আংকোর থম শহরের উন্নতিসাধন করেন।  তিনি আঙ্গকর কমপ্লেক্সের ক্ষুদ্রতম কিন্তু সবচেয়ে সুন্দর মন্দিরগুলির মধ্যে একটি নিক পিয়ন ("কুন্ডলীকৃত সর্প") তৈরি করেছিলেন, এটি চারটি পার্শ্ববর্তী পুকুরের সাথে একটি কৃত্রিম হ্রদের একটি দ্বীপে অবস্থিত একটি ঝর্ণার সাথে নির্মিত ছিল।
তাহ প্রোম
১১৮৬ খ্রিষ্টাব্দে জয়বর্মণ তার মায়ের উদ্দ্দ্যেশ্যে তাহ প্রোম ("পূর্বপুরুষ ব্রহ্ম" বা "ব্রহ্মের চক্ষু") উৎসর্গ করেছিলেন। একটি শিলালিপি ইঙ্গিত দেয় যে একসময় এই বিশাল মন্দিরটি ৮০,০০০ জনকে তার রক্ষণাবেক্ষণের জন্য বরাদ্দ করেছিল, যার মধ্যে রয়েছে ১৮ জন উচ্চ পুরোহিত এবং ৬১৫ জন মহিলা নর্তকী।
আংকোর থম এবং বেয়ন
অ্যাংকর থম ("গ্র্যান্ড অ্যাংকর" বা "ধম্মের আংকোর") ছিল একটি নতুন সিটি সেন্টার,  সোনালি দিনগুলিতে যাকে ইন্দ্রপ্রত্থ বলে উল্লেখ করা হতো। নতুন শহরটির কেন্দ্রস্থলটি তার সবচেয়ে বড় সৌধগুলির মধ্যে একটি দাঁড়িয়ে রয়েছে- যে মন্দিরটি এখন বেয়ন নামে পরিচিত, এটি একটি বহুমুখী, বহুরত্ন মন্দির যা বৌদ্ধ ও হিন্দু আইকনোগ্রাফি মিশ্রিত করে নির্মিত হয়েছিল। এর বাইরের দেয়ালগুলিতে কেবল যুদ্ধের চিত্র নয়, খেমার সেনাবাহিনীর দৈনন্দিন জীবন এবং তার অনুসারীদের জীবনযাত্রাও অঙ্কিত রয়েছে। এই চিত্রগুলি পশুদের, শিকারী, রান্নারত নারীমূর্তি, চীনা ব্যবসায়ীদের সাথে ব্যবসারত মহিলা ব্যবসায়ীদের এবং সাধারণ পদাতিক সৈন্যদেরচিত্রাবলী দেখায়। এছাড়াও এখানে চিত্রিত রয়েছে টোনলে সাপের উপরে সংঘটিত একটি নৌযুদ্ধের কাহিনী।
কালপঞ্জি
রাজা দ্বিতীয় সূর্যবর্মণ, মহান আংকর ওয়ত নির্মাতা, ১১৫০ খ্রিষ্টাব্দে মারা যান। তার পরে সম্রাট হন দ্বিতীয় যশোবর্মণ, যিনি সম্রাট ত্রিভুবনাদিত্যবর্মণ (তিন সূর্যের প্রোটজি) দ্বারা উৎখাত হন এবং তিনি একজন মহান উপকারী সম্রাট হিসাবে বিবেচিত হন। ১১৭৭ সালে, চতুর্থ জয় ইদ্রবর্মণের নেতৃত্বে চ্যাম আক্রমণএর দ্বারা আঙ্কোর ভাটের ধ্বংস সাধন হয়।  যাইহোক, এই কালপঞ্জি বিভিন্ন ঐতিহাসিক যেমন মাইকেল ভিকেরি দ্বারা প্রশ্নের মুখোমুখি হয় এবং ঐতিহাসিকদের মতে, এই সময়ের চৈনিক ইতিহাসের নির্ভরযোগ্যতা খুব বেশি নয়। ১১৮১ সালে সপ্তম জয়বর্মণ সম্রাট হিসেবে অধিষ্ঠিত হন, চ্যামেদের আক্রমণ প্রতিহত করার পরে।  তারপর ১১৯০ সালে চম্পা আক্রমণের মধ্যে দিয়ে স্প্তম জয়বর্মণ ১১৭৭-এর আক্রমণের প্রতিশোধ নেন।
সপ্তম জয়বর্মণ মারা যান প্রায় ১২১৮ সালে।  তারপরে সিংহাসনে আরোহণ করে দ্বিতীয় ইন্দ্রবর্মণ, যিনি ১২৪৩ খ্রিষ্টাব্দে মারা যান। ইন্দ্রবর্মণের পরে সম্রাট হন অষ্টম জয়বর্মণ, যিনি ছিলেন একজন শৈব, যিনি সপ্তম জয়বর্মণ কৃত বৌদ্ধ স্মারকগুলির ক্ষতিসাধন করেন। এর মধ্যে বায়োনে বুদ্ধের মূর্তি এবং আঙ্গকর থমের বুদ্ধ মূর্তিগুলি অন্তর্ভুক্ত ছিল, যা পরবর্তীকালে শিবলিঙ্গে রূপান্তরিত হয়েছিল।
কিংবদন্তি
সপ্তম জয়বর্মণ ১২১টি "আগুন-সহ-ঘর" তৈরি করেছিলেন, পর্যটকদের জন্য প্রধান সড়ক বরাবর প্রতি পনের কিলোমিটার অন্তর বিশ্রামাগার নির্মাণ করেছিলেন এবং ১০২ টি হাসপাতাল নির্মাণ করেন। তার "বৃহত্তর গাড়ির বৌদ্ধধর্ম" ছিল। ব্রাহ্মণরা "রাজসভায় ভূমিকা পালন" অব্যাহত রাখে, হৃষিকেষ প্রধান পুরোহিত পদে অধিষ্ঠিত ছিলেন, জয়মহাপ্রধান নামে।
যদিও তার অনেক সন্তান ছিল, আমরা জানি মাত্র তিনজনের নাম সূর্য্যকুমার (উল্লেখ তা প্রোহম), বীরকুমার (উল্লেখ প্রিয়া খান) এবং শ্রীইন্দ্রকুমার (উল্লেখ বান্তি ছমার)।